96/107/EY: Komission päätös, tehty 12 päivänä tammikuuta 1996, yhteisön rahallisesta tuesta suu- ja sorkkataudin hävittämiseksi Kreikasta (Ainoastaan kreikankielinen teksti on todistusvoimainen)



Virallinen lehti nro L 025 , 01/02/1996 s. 0057 - 0058



KOMISSION PÄÄTÖS, tehty 12 päivänä tammikuuta 1996, yhteisön rahallisesta tuesta suu- ja sorkkataudin hävittämiseksi Kreikasta (Ainoastaan kreikankielinen teksti on todistusvoimainen) (96/107/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkintäalan tietyistä kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 3 artiklan 3 kohdan ja 11 artiklan, sekä katsoo, että suu- ja sorkkataudin pesäkkeitä ilmeni Kreikassa 1 päivän elokuuta ja 25 päivän lokakuuta 1994 välisenä aikana, tämän taudin ilmeneminen aiheuttaa vakavan vaaran yhteisön karjalle, ja taudin mahdollisimman pikaisen hävittämisen helpottamiseksi yhteisöllä on mahdollisuus osallistua rahallisella tuella, heti kun suu- ja sorkkataudin pesäkkeiden esiintyminen oli virallisesti vahvistettu, Kreikan viranomaiset toteuttivat tarvittavat toimenpiteet, muun muassa päätöksen 90/424/ETY 3 artiklan 2 kohdan ja yhteisön toimenpiteistä suu- ja sorkkataudin torjumiseksi 18 päivänä marraskuuta 1985 annetun neuvoston direktiivin 85/511/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaisesti: Kreikan viranomaiset antoivat nämä toimenpiteet tiedoksi, tartunnan saaneiden eläinten villa tuhottiin tartunnan etenemisen välttämiseksi; tämä toimenpide oikeuttaa yhteisön rahalliseen tukeen, edellytykset yhteisön rahallisen tuen saamiseksi on täytetty, moitteettoman varainhoidon toteuttamiseksi on tarpeen, että Kreikka lähettää komissiolle tarvittavat tietoja tukevat asiakirjat, on tarpeellista, että vahvistetaan etukäteen yhteisön tuen enimmäismäärä tätä toimenpidettä varten, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kreikka voi saada yhteisöltä rahallista tukea 1 päivän elokuuta 1994 ja 31 päivän elokuuta 1995 välisenä aikana ilmenneiden suu- ja sorkkatautipesäkkeiden hävittämiseen. Yhteisön rahoitusosuus on 70 prosenttia kuluista, jotka aiheutuvat a) omistajille maksetuista vahingonkorvauksista - eläinten teurastuksesta ja hävittämisestä, - maidon ja villan hävittämisestä, - tilojen puhdistuksesta ja desinfioinnista, - saastuneen rehun hävittämisestä ja, ellei kalustoa voida desinfioida, saastuneen kaluston tuhoamisesta, b) serologisten tutkimusten kuluista komission kanssa sovitun mukaisesti. 2 artikla 1. Yhteisö myöntää tuen sen jälkeen, kun tietoja tukevat asiakirjat on toimitettu. 2. Kreikan on toimitettava yhteisölle 1 kohdassa tarkoitetut tiedot viimeistään neljän kuukauden kuluttua tämän päätöksen tiedoksi antamisesta. 3. Yhteisön rahallinen tuki on enintään 3,4 miljoonaa ecua. Lisäksi tuki rajoittuu toimenpiteisiin, joista on toimitettu asiakirjat 2 kohdan mukaisesti ja joista on maksettu korvaus omistajille 60 päivän kuluessa siitä, kun taudin esiintyminen kyseisellä tilalla on vahvistettu. 3 artikla Tämä päätös on osoitettu Kreikalle. Tehty Brysselissä 12 päivänä tammikuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 315, 26.11.1985, s. 11